[bookmark: _Toc156673561]АМОРТИЗАЦИЈА ЗАЈМА – ГРЕЈС ПЕРИОД И ИНФЛАЦИЈА

1. Зајам од 75.000 н.ј. је примљен кроз двије транше, прва транша је примљена 06.03.2008., а друга транша 31.1.2009. Каматна стопа за грејс период је 0,8 %, а за вријеме амортизације је 10%. Зајам се амортизује по моделу једнаких полугодишњих ануитета, у року од 5 година. Камата за грејс период се обрачунава 30.06. и 31.12. Израчунати елементе за посљедњи ред амортизационог плана, ако се:
1) Интеркаларна камата се плаћа у току амортизације, први ануитет је плаћен 19.04.2011.
2) Интеркаларна камата се плаћа заједно са ануитетима, почетак амортизације зајма је 01.01.2011.
3) Интеркаларна камата се плаћа у току грејс периода, први ануитет је плаћен 10.10.2011.

2. Зајам треба амортизовати у току 7 година полугодишњим декурзивним ануитетима уз 5% (д). У току првe 2 годинe ануитети износе по ... н.ј., а у току наредних 5 година ануитети се константно повећавају за 2%. Стопа инфлације била је у годинама амортизације: у првој 10%, у другој 16%, у трећој 22%, у четвртој 29% и у осталим по 4%. Треба израчунати ревалоризоване ануитете ако се камата обрачунава полугодишње. 
 
3. Зајам од 100.000 н.ј. треба амортизовати у току 20 година једнаким годишњим ануитетима уз 10% (д) и полугодишње капиталисање. У току посљедњих 8 година су ануитети већи за 20% од ануитета у првих 12 година. Предузеће је одлучило да уплаћује сваки мјесец средства на посебан рачун како би обезбједило средства за отплату зајма. Средства на посебном рачуну се укамаћују по стопи од 4% (д) и полугодишње капиталисање. Израчунати колико је потребно уплаћивати на посебан рачун, уколико:

1) Мјесечно уплаћује тачно онолико средстава колико је потребно за плаћање сљедећег ануитета;
2) Током цијелог периода амортизације уплаћује једнак мјесечни износ;

4. [bookmark: _GoBack]Зајам од 80.000 н.ј. се амортизује у току 20 година на следећи начин: у току првих 8 година ануитети се плаћају на почетку сваког двомјесечја по 1.200 н.ј., а у току наредних 12 година ануитети се плаћају на крају сваког полугодишта по 3.800 н.ј.  У тренутку наплате ануитети се  истовремено реинвестирају уз ефективну каматну стопу од 7%. Којим износом средстава ће располагати банка након 20 година? 



